Дыялог заклікае не проста да размовы, а найперш да аналізу існуючай праблемы. Не сакрэт, што менавіта пры такіх сустрэчах можна знайсці тое “зерне”, якое і дасць у будучым добры ўраджай. На гэты раз абмяркоўвалася, ці мае беларуская мова будучыню. На пачатку дыскусіі прыкладна 80% катэгарычна адказалі: “Не!” Калі ж Вольга Мікалаеўна Бранавіцкая расклала літаральна па паліцах нашу сучасную мову, усім стала відавочна: мы ні беларускай, ні рускай мовамі не валодаем на ўсе 100%! Пагадзіліся прысутныя, што без роднай мовы не можа існаваць ні наш народ, ні сама краіна.